Shkolla e mbrëmjes

Shkolla e mbrëmjes ose Shkolla e natës ka qenë një formë arsimi e organizuar zakonisht për të rriturit ose për ata që nuk kanë mundur të ndjekin arsimin formal dhe të rregullt gjatë ditës. Mësimet zhvilloheshin pasdite ose në mbrëmje, duke u përshtatur me oraret e punës dhe angazhimet familjare. 

 Vështrim 
Shkolla e mbrëmjes ofronte mundësinë për të përfunduar shkollën e mesme, për të marrë një diplomë profesionale ose për të ndjekur kurse të specializuara. Nxënësit kanë qenë të rritur, punëtorë, prindër ose persona që donin të përmirësojnë kualifikimet e tyre. Programet shpesh lidheshin me nevojat e tregut të punës, duke ofruar aftësi të menjëhershme të përdorshme. Shkollat e mbrëmjes kanë ndihmuar në uljen e analfabetizmit, rritjen e mundësive të punësimit duke kontribuar në integrimin social. Në Kosovë, Shqipëri dhe vende të tjera të Ballkanit, ato kanë pasur një rol të rëndësishëm historik, sidomos për gjeneratat që kanë pasur ndërprerje në arsim për arsye ekonomike ose shoqërore.

Në vitin shkollor 1946-47 u hap në Krujë e para shkollë unike e mbrëmjes dhe e fillores.
Fillorja e natës u nda në dy gradë: grada e parë përfshinte klasën e parë të dytë, kurse grada e dytë klasën III e IV. Çdo gradë e fillores së mbrëmjes do të zhvillonte secila 12 orë mësimi në javë dhe programi do mbaronte brenda 20 javësh. 

Grada e tretë përfshinte uniken, në të cilën hynin nxënësit që kishin mbaruar filloren ditën ose natën dhe që do mbarohej brenda dy vjetësh. 

 Shih edhe 
 Historia e arsimit shqiptar

 Referime